VENDIM
Nr. 280, datë 17.4.2026

PËR FORMËN, MËNYRËN DHE PROCEDURËN E RAPORTIMIT TË TË DHËNAVE TË AGJENCISË SHTETËRORE TË KADASTRËS

Në mbështetje të nenit 100 të Kushtetutës dhe të pikës 1, të nenit 28, të ligjit nr. 9917, datë 19.5.2008, “Për parandalimin e pastrimit të parave dhe financimit të terrorizmit”, të ndryshuar, me propozimin e ministrit të Financave, Këshilli i Ministrave

VENDOSI:

1. Ky vendim përcakton formën, mënyrën dhe procedurën e raportimit, që duhet të zbatohet nga Agjencia Shtetërore e Kadastrës, sipas përcaktimeve në ligjin nr. 9917, datë 19.5.2008, “Për parandalimin e pastrimit të parave dhe financimit të terrorizmit”, të ndryshuar. 
2. Termat e përdorur në këtë vendim kanë të njëjtin kuptim me termat e përkufizuar në ligjin nr. 9917, datë 19.5.2008, “Për parandalimin e pastrimit të parave dhe financimit të terrorizmit”, të ndryshuar.
3. Për qëllim dhe zbatim të këtij vendimi, termat e mëposhtëm kanë këto kuptime:
a) “Raport i aktivitetit të dyshimtë” (RAD), formulari që subjekti raportues, Agjencia Shtetërore e Kadastrës, raporton tek autoriteti përgjegjës, Agjencia e Inteligjencës Financiare, për çdo dyshim, informacion ose të dhëna për pastrim parash apo financim terrorizmi, për veprimtarinë nën juridiksionin e saj, sipas aneksit I, që i bashkëlidhet këtij vendimi dhe është pjesë përbërëse e tij;
b) “Raport i transaksionit të vlerave” (RTV), formulari që subjekti raportues, Agjencia Shtetërore e Kadastrës, detyrohet ta plotësojë dhe ta raportojë, brenda 72 (shtatëdhjetë e dy) orëve, regjistrimin e kontratës së tjetërsimit të pronës, me një vlerë të barabartë ose më të madhe se 6 000 000 (gjashtë milionë) lekë ose kundërvlerën e saj në monedha të tjera të huaja, sipas aneksit II, që i bashkëlidhet këtij vendimi dhe është pjesë përbërëse e tij.
4. Agjencia Shtetërore e Kadastrës raporton tek autoriteti përgjegjës, Agjencia e Inteligjencës Financiare, brenda 72 (shtatëdhjetë e dy) orëve, regjistrimin e kontratës së tjetërsimit të pronës, me një vlerë të barabartë ose më të madhe se 6 000 000 (gjashtë milionë) lekë ose kundërvlerën e saj në monedha të tjera të huaja, sipas formularit RTV.
5. Agjencia Shtetërore e Kadastrës raporton menjëherë dhe jo më vonë se 72 (shtatëdhjetë e dy) orë pranë autoritetit përgjegjës, Agjencisë së Inteligjencës Financiare, çdo dyshim, informacion ose të dhëna për pastrim parash apo financim terrorizmi për veprimtaritë nën juridiksionin e vet, sipas formularit RAD.
6. Raportimet, sipas kërkesave të formularëve RTV dhe RAD, kryhen në rrugë elektronike, sipas formateve të përcaktuara në këtë vendim.
7. Në zbatim të këtij vendimi, drejtori i Përgjithshëm i Agjencisë Shtetërore të Kadastrës:
a) cakton në drejtorinë e përgjithshme një person që të shërbejë si person kontakti për autoritetin përgjegjës, Agjencinë e Inteligjencës Financiare; 
b) cakton një person përgjegjës për parandalimin e pastrimit të parave dhe financimin e terrorizmit, në nivel administrimi ose drejtimi në drejtorinë e përgjithshme dhe në çdo drejtori vendore të saj, ku të gjithë punonjësit e Agjencisë Shtetërore të Kadastrës raportojnë çdo fakt, që mund të përbëjë dyshim për pastrim parash apo financim terrorizmi;
c) organizon procesin e monitorimit dhe siguron kryerjen e detyrave të përcaktuara nga ligji për parandalimin e pastrimit të parave dhe financimit të terrorizmit;
 ç) ngarkon kontrollin e brendshëm për të monitoruar zbatimin e detyrimeve ligjore nga personat përgjegjës të caktuar për raportimin, në përputhje me parashikimet ligjore në fuqi dhe të këtij vendimi;
d) merr masa administrative dhe bashkëpunon me autoritetin përgjegjës, Agjencinë e Inteligjencës Financiare, për përgatitjen dhe organizimin e trajnimeve periodike të personave përgjegjës të Agjencisë Shtetërore të Kadastrës, për parandalimin e pastrimit të parave dhe financimit të terrorizmit, si dhe tipologjitë përkatëse, që lidhen me këto fusha.
8. Personi përgjegjës ka këto kompetenca dhe detyra:
a) Analizon çdo të dhënë apo informacion, që është njoftuar si i dyshimtë, apo ka konstatuar nëpërmjet punonjësve të Agjencisë Shtetërore të Kadastrës, në funksion të dërgimit të RAD-it në Agjencinë e Inteligjencës Financiare; 
b) Merr çdo informacion të nevojshëm për të përmbushur funksionet, në përputhje me ligjin dhe këtë vendim;
c) Dërgon RAD-in në Agjencinë e Inteligjencës Financiare, nëse informacioni vlerësohet si i dyshimtë;
 ç) Ruan konfidencialitetin në aktivitetin e kryer, në përmbushje të ligjit dhe të këtij vendimi;
d) Personi përgjegjës merr masa për zbatimin e masave parandaluese të përcaktuara në ligjin nr. 9917, datë 19.5.2008, “Për parandalimin e pastrimit të parave dhe financimit të terrorizmit”, të ndryshuar;
dh) Përgatit raport me shkrim, të paktën 1 (një) herë në vit, për procesin e monitorimit, në të cilin përfshin edhe numrin e raporteve të aktivitetit të dyshimtë të identifikuara dhe ia dorëzon atë drejtorit të Përgjithshëm të Agjencisë Shtetërore të Kadastrës. 
9. Personit përgjegjës dhe çdo punonjësi të Agjencisë Shtetërore të Kadastrës i ndalohet të informojnë personin ose çdo person tjetër për dërgimin apo përgatitjen për dërgim të informacionit për autoritetin përgjegjës, Agjencinë e Inteligjencës Financiare, për raportimin e aktivitetit të dyshimtë, si dhe për çdo informacion që kërkohet nga autoriteti përgjegjës apo për hetimet që janë duke u kryer.
10. Agjencia Shtetërore e Kadastrës i kthen përgjigje kërkesave të autoritetit përgjegjës, jo më vonë se brenda 10 (dhjetë) ditëve kalendarike nga marrja e kërkesës për informacion.
11. Kur autoriteti përgjegjës, Agjencia e Inteligjencës Financiare, ka bllokuar ose përgatitet të bllokojë një transaksion për 72 (shtatëdhjetë e dy) orë, sipas dispozitave të ligjit, apo në rastet urgjente kur ka arsye të bazuar për pastrim parash apo financim terrorizmi dhe ka nevojë urgjente për informacion nga Agjencia Shtetërore e Kadastrës, autoriteti përgjegjës i drejtohet zyrtarisht në formë të shkruar Agjencisë Shtetërore të Kadastrës. Gjithashtu, kjo kërkesë brenda ditës së punës duhet të përcillet edhe në rrugë digjitale online, në përputhje me parashikimet e vendimit nr. 389, datë 13.5.2020, të Këshillit të Ministrave, “Për miratimin e listës dhe të tarifave të shërbimeve kadastrale”, të ndryshuar. 
 Agjencia Shtetërore e Kadastrës i vë në dispozicion autoritetit përgjegjës informacionin apo dokumentacionin e kërkuar, brenda 48 (dyzet e tetë) orëve nga paraqitja e kërkesës, apo nëpërmjet këqyrjes së informacionit në ambientet e Agjencisë Shtetërore të Kadastrës nga personat e autorizuar të autoritetit përgjegjës.
12. Agjencia Shtetërore e Kadastrës, në zbatim të shkronjës “b”, të nenit 22, të ligjit nr. 9917, datë 19.5.2008, “Për parandalimin e pastrimit të parave dhe financimit të terrorizmit”, të ndryshuar, dhe të pikës 6, të nenit 28, të ligjit nr. 111/2018, “Për kadastrën”, dhe akteve nënligjore të dala në zbatim të tij, i ofron akses të drejtpërdrejtë në bazën e të dhënave autoritetit përgjegjës, Agjencisë së Inteligjencës Financiare. Kërkesat për shërbime kadastrale (kërkesë për informacion dhe dokumentacion) ofrohen pas paraqitjes së kërkesës në rrugë digjitale online, në përputhje me parashikimet e nenit 63, të ligjit nr. 111/2018, “Për kadastrën”, duke iu nënshtruar procedurave të parashikuara në vendimin nr. 389, datë 13.5.2020, të Këshillit të Ministrave, “Për miratimin e listës dhe të tarifave të shërbimeve kadastrale”, të ndryshuar.
13. Ky vendim, së bashku me anekset I, II dhe instruksionet përkatëse, janë të vetmet standarde të pranueshme për raportim tek autoriteti përgjegjës.
14. Udhëzimi nr. 1, datë 1.4.2009, i Këshillit të Ministrave, “Për formën, mënyrat e procedurat e raportimit të të dhënave të subjekteve, Agjencisë së Legalizimit, Urbanizimit dhe Integrimit të Zonave/Ndërtimeve Informale dhe Zyrës Qendrore të Regjistrimit të Pasurive të Paluajtshme, në kuadrin e parandalimit të pastrimit të parave dhe financimit të terrorizmit”, shfuqizohet.
15. Ngarkohen Agjencia Shtetërore e Kadastrës dhe Agjencia e Inteligjencës Financiare për zbatimin e këtij vendimi.
Ky vendim hyn në fuqi pas botimit në Fletoren Zyrtare. 

ZËVENDËSKRYEMINISTËR
Albana Koçiu

INSTRUKSIONE
PËR PLOTËSIMIN E FORMULARIT
“RAPORTI I AKTIVITETIT TË DYSHIMTË” (RAD)

HYRJE

“Raporti i aktivitetit të dyshimtë” (RAD) është formulari, që i bashkëlidhet këtij vendimi, me anë të të cilit subjekti raporton tek autoriteti përgjegjës për çdo transaksion dhe aktivitet të dyshimtë. Ky formular plotësohet nga subjekti për rastet kur e dinë apo dyshojnë se po kryhet, është kryer apo tentohet të kryhet pastrimi i produkteve të veprës penale dhe financimi i terrorizmit apo fondet e përfshira rrjedhin nga veprimtari kriminale. 
Raportimi bëhet me anë të formularit (RAD) menjëherë dhe jo më vonë se 72 (shtatëdhjetë e dy) orë.
1. Shënohet një kryq në kutinë përkatëse, sipas rastit, nëse aktiviteti dyshohet se ka të bëjë me pastrim parash, financim të terrorizmit apo fondet rrjedhin nga veprimtari kriminale. 
2. Shënohet një kryq në kutinë përkatëse, sipas rastit, nëse dërgohet tek AIF-ja një raport i ri, një transfertë në tentativë apo bëhet përmirësim i një raporti të mëparshëm. 
PJESA I. INFORMACION PËR AKTIVITETIN E DYSHIMTË
1. Statusi ligjor i personit: Me anë të zgjedhjes së një prej kutive, subjekti raportues jep informacion për statusin ligjor të personit/ave të përfshirë në aktivitetin e dyshimtë, sipas rastit, individ, person fizik tregtar, person juridik, shoqëri anonime, OJF, organizime ligjore, sh.p.k. (shoqëri me përgjegjësi të kufizuara), kujdestar, degë e shoqërisë së huaj, të tjera.
2. Emri, atësia, mbiemri: Për individin shkruhen emri, atësia dhe mbiemri. Atësia plotësohet kur deklarohet.
3. Datëlindja/data e regjistrimit (dd.mm.vvvv): Nëse personi, në emër të të cilit kryhet transaksioni/et, është individ, shkruani datën e lindjes, përndryshe shkruhet data e regjistrimit të shoqërisë. Data shkruhet në formatin tetëshifror. Dy shifrat e para tregojnë datën kalendarike të muajit, dy të dytat tregojnë muajin kalendarik dhe katër të fundit tregojnë vitin e lindjes. Zero (0) duhet t’i paraprijë çdo shifre teke. P.sh. nëse data e lindjes së një individi është 3 prill 1978, në raport duhet të shkruhet në formatin 3.4.1978. 
4. Shtetësia: Shkruhet shtetësia e personit që kryen transaksionin (plotësohet në rastin e personave fizikë). 
5. Vendlindja: Shkruhet vendi (juridiksioni) ku personi ka lindur.
6. Vendbanimin e përkohshëm (nëse ka): Plotësohet nëse personi ka një vend ku ai ndodhet për të kryer punë ose detyra të caktuara, për të vazhduar një shkollë ose kurs të caktuar, për t’u mjekuar, për të vuajtur një dënim penal, dhe për raste të tjera të kësaj natyre.
7. Gjinia: a) Mashkull; b) Femër: Shënohet një kryq në kutinë përkatëse, sipas rastit, nëse individi është mashkull apo femër.
8. Dokumenti i identifikimit: a) □ letërnjoftim; b) □ pasaportë; c) □ nr. personal (NID);
Shënohet një kryq në kutinë përkatëse, sipas llojit të dokumentit të përdorur, për të bërë identifikimin e personit. 
9. Numri i dokumentit: Këtu shkruhet numri i dokumentit të përdorur për identifikim, si dhe numri personal.
10. Numri personal i identifikimit. Këtu shkruhet numri personal i identifikimit.
11. Autoriteti lëshues: Këtu shkruhet autoriteti shtetëror që ka lëshuar dokumentin e përdorur për të bërë identifikimin e personit.
12. Emërtimi i subjektit: Këtu shkruhet emri i subjektit.
13. NUIS/NIPT: Shkruhet numri unik i identifikimit të subjektit ose numri i identifikimit të personit të tatueshëm. 
14. Adresa e themelimit: Shkruhet adresa e plotë e zyrës qendrore të personit të përfshirë në aktivitetin e dyshimtë.
15. Adresa e përkohshme (nëse ka): Plotësohet nëse personi ka një vend veprimtarie të ndryshëm nga adresa e themelimit.
PJESA II. PERSONAT E PËRFSHIRË
Në këtë pjesë të raportit jepen të dhënat për personat e përfshirë në transaksion.
PJESA III. VEPRIMI FINANCIAR I KRYER
1. Data e kryerjes së transaksionit: Data e transaksionit shkruhet në formatin tetëshifror. Dy shifrat e para tregojnë datën kalendarike të muajit, dy të dytat tregojnë muajin kalendarik dhe katër të fundit tregojnë vitin. Zeroja (0) duhet t’i paraprijë çdo shifre teke, p.sh. nëse data e transaksionit është 5 maj 2008, në raport duhet të shkruhet 5.5.2008.
2. Monedha: Vihet një kryq në një prej kutive, sipas llojit të monedhës së përdorur për kryerjen e transaksionit, p.sh.: LEK, USD, GBP, EUR etj. 
3. Shuma e transaksionit: Shkruhet shuma në lekë për një transaksion të vetëm ose për disa transaksione të lidhura me njëra-tjetrën. 
PJESA IV. SHPJEGIME/PËRSHKRIME TË AKTIVITETIT TË DYSHIMTË
Në këtë pjesë të raportit, subjekti raportues bën një përshkrim të aktivitetit dhe të arsyeve për dyshim. Limiti i karaktereve është vendosur për të siguruar përditësimin e informacioneve voluminoze, që hyjnë në databazë, p.sh.: tabela, figurë, materialet për këtë limit mund të përcillen të zipuara te pjesa V, si më poshtë.
PJESA V. LISTA E DOKUMENTEVE SHOQËRUESE
Në këtë pjesë të raportit vendosen të zipuara (deri në 10.MB ZIP) dokumentet që shoqërojnë raportin.
PJESA VI. INFORMACION PËR SUBJEKTIN RAPORTUES
Në këtë pjesë të raportit shkruhen të dhënat rreth subjektit raportues, si: emri i personit përgjegjës për parandalimin e pastrimit të parave apo emri i personit që bën aprovimin e raportit RAD (në rastet kur është i ndryshëm nga personi përgjegjës), data e raportimit në formatin (dd.mm.vvvv), si dhe numrin e telefonit/adresën e email-it, si dhe adresën e personit përgjegjës, me anë të të cilit autoriteti përgjegjës mund të japë instruksione të mëtejshme në lidhje me raportin e paraqitur.




ANEKSI II
RAPORTI I TRANSAKSIONIT TË VLERAVE (RTV)
(Në një vlerë të barabartë ose më të madhe se 6 milionë lekë)

	Zgjidhni kutinë e duhur:

	· Raportim i ri
	· Përmirëson një raportim të mëparshëm

	· Përfshihen më shumë se një individ/shoqëri
	· Transaksione të lidhura



PJESA I. PALËT E PËRFSHIRA NË TRANSAKSION
SEKSIONI A – PALA SHITËSE/DHURUESE/TJETËR

	a) Emri__________________
	b) Mbiemri__________________

	

	c) Emërtimi i subjektit ____________________ ç) NID/NUS ________________________

d) Pjesa takuese _____________________




SEKSIONI B
PALA BLERËSE/PRANUESE E DHURIMIT/TJETËR

	a) Emri__________________
	 b) Mbiemri__________________

	

	c) Emërtimi i subjektit ____________________ ç) NID/NUS ________________________

d) Pjesa takuese _____________________




PJESA II. INFORMACION PËR TRANSAKSIONIN/ET

	
Nr. rep.: ___________
	
Nr. kol.: _____________
	
Data e transaksionit: ___.____.______

	
Data e kalimit të pronësisë: ______________________

	Lloji i pasurisë (apartament, arë etj.) ________________
Sipërfaqe: _________________
Adresa e pasurisë: _____________________________
Nr. i pasurisë:__________________________________
Zona kadastrale:_______________________________


	Shuma: ____________
	
	Zgjidhni monedhën:
	[image: ]LEK
	[image: ]EUR
	[image: ]USD
	Tjetër ______

	
	

	
	



PJESA III. INFORMACION PËR SUBJEKTIN RAPORTUES

	a) Emri__________________
	b) Mbiemri_________________
	

	
c) Emërtimi i institucionit ______________________________________________________


	Adresa: __________________________________________________________________________

	Personi përgjegjës:
	_____________________________________________________________

	Data e raportimit: ___.____.______
	
	
Tel: ___________________________________


	Adresë e-mail-i:
	


	(NIPT): _______________________________

	



TË PLOTËSOHET NËSE NË TRANSAKSION JANË TË PËRFSHIRË MË SHUMË SE NJË INDIVID/SHOQËRI
PJESA I. PALËT E PËRFSHIRA NË TRANSAKSION
SEKSIONI A – PALA SHITËSE

	a) Emri__________________
	b) Mbiemri__________________

	

	c) Emërtimi i subjektit _________________  ç) NID/ NUS ________________________

d) Pjesa takuese _____________________




SEKSIONI B – PALA BLERËSE

	a) Emri__________________
	b) Mbiemri__________________

	

	c) Emërtimi i subjektit ____________________ ç) NID/ NUS ________________________

d) Pjesa takuese _____________________




PJESA II. INFORMACION PËR TRANSAKSIONIN/ET 

	
Nr. rep.: ___________
	
Nr. kol.: _____________
	
Data e transaksionit: ___.____.______

	
Lloji i transaksionit: ___________________


	Lloji i pasurisë, objekt i kontratës/transaksionit: ___________________


	Shuma: ____________
	
	Zgjidhni monedhën:
	[image: ]LEK

	[image: ]USD
	Tjetër ______

	
	

	
	



PJESA III. INFORMACION PËR SUBJEKTIN RAPORTUES

	a) Emri__________________
	b) Mbiemri_________________
	

	
c) Emërtimi i institucionit ______________________________________________________


	Adresa: __________________________________________________________________________

	Personi përgjegjës:
	_____________________________________________________________

	Data e raportimit: ___.____.______
	
	
Tel: ___________________________________


	Adresë e-mail-i:
	


	(NIPT): _______________________________

Tieter[]

3. Shuma e transaksionit

PIESA IV. SHPIEGIME/PERSHKRIME TE AKTIVITETIT TE DYSHIMIE

‘Atesia hoe deklasohet

Shpjegime/pérshkrime té aktivitetit té dyshimte: Shénim: Té strukturohet sipas
pikave té méposhtme:

1

‘Pershkrimi i profilit ts subjektit te RAD-it;

2. Analiza e rastit, duke pérshiré dhe analizé té historikut té transaksioneve;

So e w

Anomalits e vérejtura né transaksion, veprime apo veprimtar t& dyshimta;
Dyshimet per rastin;

Lidhje me raste té tjera t& raportuara té dyshimta, nése ka;

Nese kérkohen udhezime nga ATF-ja;

Té dhena apo informacione t& tjera me interes

PJESA V. LISTA E DOKUMENTEVE SHOQERUESE

PJESA VI. INFORMACION PER SUBJEKTIN RAPORTUES:

Emri Data e raportimit
Personi pergjegjés

Firma: E-mail

Aprovuesi Adresa

